GNMA-XCVII อัลวาโทเร่

* ด้านหน้า
* ด้านหลัง

**GNMA-XCVII อัลวาโทเร่** (อังกฤษ: Alvatore, ญี่ปุ่น: アルヴァトーレ, โรมาจิ: *Aruvu~atōre*) เป็นโมบิลอาร์เมอร์ที่ปรากฏตัวในซีซั่นที่ 1 ของโมบิลสูทกันดั้มดับเบิ้ลโอ ขับโดยอเลฮานโดร คอร์เนอร์

## เทคโนโลยีและความสามารถในการต่อสู้

ในการต่อสู้ครั้งสุดท้ายของกองกำลังสหประชาชาติและเซเลสเชียลบีอิ้ง อัลวาโทเร่ได้รับการพัฒนาและขับโดยอเลฮานโดร คอร์เนอร์ เพื่อเติมเต็มความทะเยอทะยานในการครอบครองโลก กลุ่มของอินโนเวดที่รู้จักกันในชื่ออินโนเวเตอร์ก็มีส่วนร่วมในการพัฒนาเช่นกัน โมบิลอาร์เมอร์ขนาดมหึมานี้ได้รวมเอาเทคโนโลยีจากกันดั้มเข้าไว้ด้วยกันโดยมีพื้นฐานมาจาก CB-001 ไอกันดั้มเป็นหลัก อย่างไรก็ตาม ไม่เหมือนกับโมบิลสูทเอนกประสงค์ที่มีพื้นฐานมาจากอัลวาโทเร่ให้ความสำคัญกับพลังเป็นพิเศษ  การเปลี่ยนแปลงในข้อกำหนดนี้ดูเหมือนจะได้รับการปรับแต่งให้เข้ากับภารกิจและด้วยพลังการยิงที่หนักหน่วง ทำให้กันดั้มของเซเลสเชียลบีอิ้งถึงกับต้องจนมุม

ที่มาของพลังทำลายล้างอันมหาศาลของอัลวาโทเร่คือ GN ไดรฟ์ [T] ถึง 7 เตาซึ่งให้เอาต์พุตมหาศาลจาก GN ไดรฟ์ [T] เหล่านี้ไม่เพียงแต่เพิ่มพลังให้กับอาวุธบีมของโมบิลอาร์เมอร์เท่านั้น แต่ยังใช้สำหรับการสร้าง GN ฟิลด์ที่แข็งแกร่งอีกด้วย ทำให้มีความสามารถในการป้องกันมิสไซล์และอาวุธบีมสูง อาวุธหลักของอัลวาโทเร่คือปืนใหญ่ GN บีมแคนน่อนซึ่งสามารถทำลายล้างศัตรูเบื้องหน้าได้จากระยะไกล สำหรับการต่อสู้ระยะประชิด-กลาง อัลวาโทเร่ก็มีบีมแคนน่อนจำนวนมากและกรงเล็บ อีกแง่มุมที่สะดุดตาของอัลวาโทเร่ก็คือโครงร่างสีทอง ซึ่งเกิดจากการเคลือบวัสดุพิเศษบนพื้นผิวเกราะซึ่งมีคุณสมบัติในการป้องกันอาวุธบีม

อัลวาโทเร่ยังมีขาอีกคู่หนึ่งที่ด้านล่าง แต่พวกมันมักจะหดกลับและเก็บไว้ที่ด้านล่างของโมบิลอาร์เมอร์ ขายังทำหน้าที่เป็นอุปกรณ์ลงจอดบนยานอวกาศและในพื้นผิวที่มีแรงโน้มถ่วง ที่เก็บไว้ที่ด้านบนสุดของอัลวาโทเร่คือ GNMS-XCVII อัลวารอนที่ติดตั้ง GN ไดรฟ์ [T] อัลวารอนถือเป็นยูนิตหลักของอัลวาโทเร่ โดยอเลฮานโดร คอร์เนอร์ควบคุมโมบิลอาร์เมอร์จากภายในห้องนักบินของโมบิลสูท

ในยามที่อัลวาโทเร่ถูกทำลายหรือเสียหาย อัลวารอนสามารถสามารถแยกตัวออกจากโมบิลอาร์เมอร์และดำเนินการได้อย่างอิสระ GN ไดรฟ์ [T] ของอัลวาโทเร่และอัลวารอนต่างจากของกันดั้มโธรเน่และ GN-X มันปล่อยอนุภาค GN สีเหลืองทองแทนที่จะเป็นสีแดง ไม่มีข้อมูลแน่ชัดเกี่ยวกับสีของอนุภาค เชื่อกันว่าเป็นเพียงเพื่อความสวยงามและรสนิยมชนชั้นสูงของอเลฮานโดรเท่านั้น อนุภาค GN ของอัลวาโทเร่ยังมีเป็นพิษเมื่ออยู่ในรูปแบบบีม แม้ว่าอัลวาโทเร่จะพ่ายแพ้ต่อเซเลสเชียลบีอิ้ง แต่ก็เป็นผู้บุกเบิกแนวคิดของโมบิลอาร์เมอร์ขนาดใหญ่ ข้อมูลของอัลวาโทเร่ถูกใช้โดยกลุ่มอินโนเวเตอร์ในเวลาต่อมาในการพัฒนา GNMA-Y0001 เอ็มพรัส

## อาวุธที่ติดตั้ง

* **GN บีมแคนน่อน** - อาวุธหลักของอัลวาโทเร่ ปืนใหญ่ลำแสงขนาดใหญ่นี้สามารถโจมตีศัตรูได้ในระยะไกลสุดขีดและมีพลังทำลายล้างอย่างมหาศาล ความเสียหายที่ GN Beam Cannon ทำต่อกันดั้มและยานปโตเลไมออสมีส่วนสำคัญอย่างมากต่อชัยชนะของกองกำลังสหประชาชาติ มันถูกติดตั้งที่ด้านหน้าของโมบิลอาร์เมอร์ ปืนใหญ่มีลำกล้องที่ยืดออกไปเมื่อทำการยิง และปากกระบอกของมันถูกป้องกันด้วยฝาปิดสี่อันที่พลิกเปิดออกก่อนทำการยิง นอกจากนี้ ลำกล้องที่ยืดหยุ่นสามารถโค้งงอได้ ทำให้ปืนใหญ่สามารถยิงใส่ศัตรูจากมุมต่างๆ ได้ GN บีมแคนน่อนสามารถยิงได้แม้ในขณะที่ใช้ GN ฟิลด์

* **GN แฟงค์ขนาดใหญ่** - GN แฟงค์เป็นชุดอาวุธระยะไกลขนาดเล็กแบบไร้สาย สามารถสู้กับคู่ต่อสู้หลายคนพร้อมกัน ถึงแม้ว่าจะมีเทคโนโลยีที่คล้ายคลึงกันกับ GN แฟงค์ของกันดั้มโธรเน่ซไว แต่ก็ขาดความสามารถในการต่อสู้ระยะประชิด อัลวาโทเร่มี GN แฟงค์ทั้งหมด 8 ตัว พวกมันทำหน้าได้เพียงยิงบีมเท่านั้น ด้วยขนาดที่ใหญ่ทำให้มีพลังการยิงที่มากขึ้น แต่ก็ส่งผลให้ถูกทำลายง่ายขึ้น

## ระบบที่ติดตั้ง

* **GN ฟิลด์** - บาเรียอนุภาค GN ที่สามารถป้องกันการโจมตีได้เกือบทุกรูปแบบ อัลวาโทเร่สามารถสร้าง GN ฟิลด์เป็นทรงกลมล้อมรอบตัวของหุ่นเองซึ่งทำให้สามารถป้องกันการโจมตีได้จากทุกทิศทาง นอกจากนี้อัลวาโทเร่ยังสามารถใช้ GN บีมแคนน่อนและแขนของมันได้ในแม้จะกางฟิลด์อยู่ก็ตาม GN ฟิลด์ถือเป็นอีกหนึ่งไพ่ตายสำคัญของอัลวาโทเร่ เนื่องจากจำนวนของ GN ไดรฟ์ [T] ถึง 7 เตา ทำให้ความแข็งแกร่งของฟิลด์หนามากจนแทบจะไม่สามารถทำลายได้ แต่สุดท้ายก็ต้องพ่ายแพ้ให้กับ GN ซอร์ดของกันดั้มเอ็กเซียซึ่งมีคุณสมบัติในการทะลวง GN ฟิลด์

## เกร็ดความรู้

* ตัวอักษร **"XCVII"** ในรหัสเครื่องของอัลวาโทเร่และอัลวารอนนั้นเป็นเลขโรมันซึ่งมีค่าเท่ากับ 97 แต่ปัจจุบันยังไม่มีข้อมูลเพิ่มเติมเกี่ยวกับที่มาของตัวเลขนี้

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* วิกิพีเดีย